હકીકતમાં આરબીઆઈના યુનાઇટેડ ફોરમ ઓફ રિઝર્વ બેંક ઓફિસર્સ એન્ડ એપ્લોયી(UFRBOE)ના આહ્વાન પર રિઝર્વ બેંકના બધા કર્મચારીઓ 4 અને 5 સપ્ટેમ્બરના રોજ સામૂહિક હડતાળ પર ઉતરશે. જેના કારણે આ સ્થિતિ ઉદ્ભવી છે. શનિવારે મોટાભાગની બેંકમાં હાફ ડેનું વર્ક છે જ્યારે રવિવારે છુટ્ટી અને સોમવારે જન્માષ્ટમીની છુટ્ટી છે. જે બાદ આરબીઆઈ કર્મચારીઓની અઘોષિત હડતાળ બુધવાર અને ગુરુવારે આવી રહી છે. જોકે યુનિયન દ્વારા સ્પષ્ટ કરવામાં આવ્યું છે કે આ હડતાળ RBI કર્મચારીઓની હોઈ બેંક બંધ નહીં રહે. પણ તેમણે માન્યું કે RBIનું કામકાજ ઠપ્પ રહેવાથી બેંકિંગ સેક્ટરના કામકાજ પર તેની અસર જોવા મળશે.